stanford-oval/wikipedia huggingface dataset:
ปฏิทรรศน์ฝาแฝด
แหล่งข้อมูลอื่น

The Twin paradox in audio produced by Sift
Twin Paradox overview in the Usenet Physics FAQ เก็บถาวร 2015-09-24 ที่ เวย์แบ็กแมชชีน
The twin paradox: Is the symmetry of time dilation paradoxical? From Einsteinlight: Relativity in animations and film clips เก็บถาวร 2013-04-30 ที่ เวย์แบ็กแมชชีน.
FLASH Animations: from John de Pillis. (Scene 1): "View" from the Earth twin's point of view. (Scene 2): "View" from the traveling twin's point of view.
การกำหนดอาหาร

การกำหนดอาหาร (อังกฤษ: dieting) เป็นการกินอาหารแบบจำกัดปริมาณและมีการเฝ้ากำกับเพื่อลด รักษาหรือเพิ่มน้ำหนักตัว กล่าวได้อีกอย่างหนึ่งว่า เป็นการควบคุมหรือจำกัดอาหารโดยเจตนา บุคคลผู้มีน้ำหนักเกินหรือโรคอ้วนมักใช้อาหารจำกัดเพื่อลดน้ำหนักตัว ซึ่งอาจใช้ร่วมกับการออกกำลังกาย ส่วนบางคนกินอาหารแบบหนึ่งเพื่อเพิ่มน้ำหนัก (ปกติในรูปกล้ามเนื้อลาย) อาหารยังสามารถใช้เพื่อรักษาน้ำหนักตัวสมส่วนและเพื่อพัฒนาสุขภาพ โดยเฉพาะอย่างยิ่ง สามารถออกแบบอาหารเพื่อป้องกันหรือรักษาเบาหวานได้
อาหารเพื่อส่งเสริมการลดน้ำหนักสามารถจำแนกได้เป็นไขมันต่ำ คาร์โบไฮเดรตต่ำ แคลอรีต่ำ แคลอรีต่ำมากและล่าสุดได้แก่ อาหารยืดหยุ่น การวิเคราะห์อภิมานของการทดลองแบบสุ่มและมีกลุ่มควบคุมจำนวนหกการศึกษาพบว่าไม่มีความแตกต่างระหว่างอาหารแคลอรีต่ำ คาร์โบไฮเดรตต่ำและไขมันต่ำ โดยทั้งหมดทำให้น้ำหนักลดได้ 2–4 กิโลกรัมในเวลา 12–18 เดือน เมื่อผ่านไปสองปี อาหารชนิดที่ลดแคลอรีทั้งหมดทำให้น้ำหนักลดได้เท่า ๆ กันโดยไม่เกี่ยวกับว่าเน้นสารอาหารหลักใด โดยทั่วไป อาหารที่มีประสิทธิภาพที่สุดได้แก่อาหารชนิดใดก็ได้ที่ลดการบริโภคแคลอรี
การศึกษาหนึ่งซึ่งจัดพิมพ์ใน นักจิตวิทยาอเมริกัน พบว่าอาหารระยะสั้ซึ่งมี "การจำกัดการบริโภคแคลอรีอย่างรุนแรง" ไม่นำไปสู่ "การพัฒนาน้ำหนักและสุขภาพอย่างยั่งยืนสำหรับปัจเจกบุคคลส่วนใหญ่" การศึกษาอื่นพบว่า ปัจเจกบุคคลโดยเฉลี่ยรักษาน้ำหนักที่ลดได้บ้างหลังกำหนดอาหาร แม้ว่าการอดอาหารมีประโยชน์สำหรับผู้ที่ถูกจัดว่าสุขภาพไม่ดี แต่การลดน้ำหนักโดยการกำหนดอาหารอาจเพ่ิ่มอัตราตายสำหรับปัจเจกบุคคลที่สุขภาพดีอยู่เดิม
ดูเพิ่ม

การอดอาหาร
ดัชนีน้ำตาล
โรงพยาบาลมหาวิทยาลัยพะเยา

| โรงพยาบาลมหาวิทยาลัยพะเยา |
| --- | --- |
University of Phayao Hospital

ประเภท: โรงพยาบาลมหาวิทยาลัย
ที่ตั้ง: 19 หมู่ 2 ถนนพหลโยธิน ตำบลแม่กา อำเภอเมืองพะเยา จังหวัดพะเยา 56000
ประเทศ:  ประเทศไทย
ข้อมูลทั่วไป
ก่อตั้ง: 1 ตุลาคม พ.ศ. 2558
วันเปิดทำการ: 18 มิถุนายน พ.ศ. 2561
สังกัด: คณะแพทยศาสตร์ มหาวิทยาลัยพะเยา
ผู้อำนวยการ: นายแพทย์สรวิศ บุญญฐี
จำนวนเตียง: 60 เตียง
เว็บไซต์: uph.up.ac.th
เฟซบุ๊ก: UPHospital
โรงพยาบาลมหาวิทยาลัยพะเยา (University of Phayao  Hospital) เป็นโรงพยาบาลในสังกัดคณะแพทยศาสตร์ มหาวิทยาลัยพะเยา ในเขตภาคเหนือ เป็นศูนย์กลางของการศึกษาและค้นคว้าวิจัยทางด้านวิทยาศาสตร์สุขภาพ และเป็นศูนย์กลางการให้บริการทางการแพทย์และการสาธารณสุขประจำภูมิภาคล้านนาตะวันออก ครอบคลุมพื้นที่ 4 จังหวัดได้แก่ พะเยา เชียงราย แพร่ น่านและลำปาง
ประวัติ

ศูนย์การแพทย์และโรงพยาบาลมหาวิทยาลัยพะเยา เดิมเป็นศูนย์การแพทย์ ในสังกัดคณะแพทยศาสตร์ ต่อมาในปี พ.ศ. 2557 มหาวิทยาลัยพะเยาได้มีโครงการก่อสร้างศูนย์การแพทย์และโรงพยาบาลมหาวิทยาลัยพะเยา บนพื้นที่หน้ามหาวิทยาลัยพะเยา โดยได้รับงบประมาณก่อสร้างจำนวน 1,200 ล้านบาท และในวันที่ 13 มีนาคม พ.ศ. 2557 เวลา 14.21 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงพระกรุณาโปรดเกล้าฯ เสด็จพระราชดำเนินทรงวางศิลาฤกษ์อาคารศูนย์การแพทย์ มหาวิทยาลัยพะเยา ซึ่งสร้างขึ้นเพื่อใช้ในการจัดการเรียนการสอนและการฝึกปฏิบัติงานวิชาชีพของนิสิตหลักสูตรสาขาวิชาทางด้านวิทยาศาสตร์สุขภาพ รวมทั้งเป็นศูนย์บริการด้านสุขภาพและการรักษาพยาบาลบุคลากร นิสิตและประชาชนจังหวัดพะเยา ตลอดจนพื้นที่ใกล้เคียง ครอบคลุมจังหวัดแพร่ น่าน เชียงรายและลำปาง ประกอบด้วย โรงพยาบาลขนาด 200 เตียง, โรงพยาบาลทันตกรรม, อาคารเรียน, อาคารที่พักแพทย์และหอพักนิสิต และแล้วเสร็จในปี 2560
ต่อมาในคราวประชุมสภามหาวิทยาลัยพะเยา ครั้งที่ 3/2558 เมื่อวันที่ 5 เมษายน พ.ศ. 2558 ได้มีการอนุมัติให้ดำเนินการจัดตั้งศูนย์การแพทย์และโรงพยาบาลมหาวิทยาลัยพะเยาขึ้น เป็นส่วนงานอื่นของมหาวิทยาลัยและประกาศลงในราชกิจานุเบกษา เมื่อวันที่ 25 พฤษภาคม พ.ศ. 2558 มีผลบังคับใช้ในวันที่ 1 ตุลาคม พ.ศ. 2558 เป็นต้นไป และในวันที่ 15 มกราคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี ได้ทรงพระกรุนาโปรดเกล้าฯ เสด็จพระราชดำเนินทรงเปิดอาคารศูนย์การแพทย์และโรงพยาบาลมหาวิทยาลัยพะเยา
ต่อมา มติสภามหาวิทยาลัยพะเยา ในคราวประชุมครั้งที่ ๗/๒๕๖๓ เมื่อวันที่ ๓๑ ตุลาคม พ.ศ. ๒๕๖๓ จึงออกประกาศไว้ดังนี้ ให้รวมยุบศูนย์การแพทย์และโรงพยาบาลมหาวิทยาลัยพะเยากับคณะแพทยศาสตร์ โดยให้ศูนย์การแพทย์และโรงพยาบาลมหาวิทยาลัยพะเยา เป็นหน่วยงานที่อยู่ภายใต้คณะแพทยศาสตร์ มหาวิทยาลัยพะเยา และเปลี่ยนชื่อเป็น "โรงพยาบาลมหาวิทยาลัยพะเยา"
หน่วยงานภายใน

สำนักงานผู้อำนวยการ
สำนักงานสนับสนุนการบริการทางการแพทย์
สำนักงานสารสนเทศและระบบปฏิบัติการ
ฝ่ายการแพทย์แผนตะวันออก
ฝ่ายการแพทย์
ฝ่ายการพยาบาล
ฝ่ายการบริการเภสัชกรรม
ฝ่ายสหเวชกรรม
โรงพยาบาลทันตกรรม
สถาบันวิจัยและพัฒนาทางการแพทย์
พิพิธภัณฑ์ทางการแพทย์
ศูนย์ส่งเสริมสุขภาพและฟื้นฟูผู้สูงอายุ (เชียงราย)
ทำเนียบผู้อำนวยการ

| --- | --- |
ศูนย์การแพทย์และโรงพยาบาลมหาวิทยาลัยพะเยา
รายนามผู้อำนวยการ: วาระการดำรงตำแหน่ง
1. ศาสตราจารย์พิเศษ ดร. เภสัชกร มณฑล สงวนเสริมศรี: 1 ตุลาคม พ.ศ. 2558 - 29 มีนาคม พ.ศ. 2559 
: 30 มีนาคม พ.ศ. 2559 - 26 กันยายน พ.ศ. 2559 (รักษาการแทนครั้งที่ 2)
: 27 กันยายน พ.ศ. 2559 - 25 มีนาคม พ.ศ. 2560 (รักษาการแทนครั้งที่ 3)
: 26 มีนาคม พ.ศ. 2560 - 21 กันยายน พ.ศ. 2560 (รักษาการแทนครั้งที่ 4)
: 22 กันยายน พ.ศ. 2560 - 21 มีนาคม พ.ศ. 2561 (รักษาการแทนครั้งที่ 5)
: 22 มีนาคม พ.ศ. 2561 - 17 กันยายน พ.ศ. 2561 (รักษาการแทนครั้งที่ 6)
2. รองศาสตราจารย์ ดร.เสมอ ถาน้อย: 16 มีนาคม พ.ศ. 2563 - พ.ศ. 2564 (รักษาการแทน)
ดูเพิ่ม

มหาวิทยาลัยพะเยา
รายชื่อคณะและวิทยาลัยแพทยศาสตร์ในประเทศไทย
การแพทย์แผนไทย
แหล่งข้อมูลอื่น

คณะแพทยศาสตร์ มหาวิทยาลัยพะเยา
| ด ค กโรงพยาบาลและสถาบันร่วมผลิตแพทย์แห่งคณะแพทยศาสตร์ มหาวิทยาลัยพะเยา |
| --- | --- |
โรงพยาบาล: ศูนย์การแพทย์และโรงพยาบาลมหาวิทยาลัยพะเยา
ศูนย์แพทยศาสตรศึกษาชั้นคลินิก: โรงพยาบาลนครพิงค์ · โรงพยาบาลพะเยา
| ด ค กรายชื่อโรงเรียนแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | นราธิวาสราชนครินทร์ • นเรศวร • พระบรมราชชนก • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาภรณ์ • จุฬาลงกรณ์ • เชียงใหม่ • ธรรมศาสตร์ (แพทยศาสตร์)  •  ธรรมศาสตร์ (นานาชาติจุฬาภรณ์) • นวมินทราธิราช (วชิรพยาบาล) • บูรพา • พะเยา • มหิดล (รามาธิบดี) • มหิดล (ศิริราชพยาบาล) • แม่ฟ้าหลวง • ลาดกระบัง • วลัยลักษณ์ •  ศรีนครินทรวิโรฒ • สงขลานครินทร์ • สุรนารี |  |
| สถาบันอุดมศึกษาเอกชน | รังสิต • สยาม • กรุงเทพธนบุรี • เวสเทิร์น |  |
| สถาบันการศึกษา  ของทหารและตำรวจ | พระมงกุฎเกล้า |  |
| หน่วยงานที่เกี่ยวข้อง | กลุ่มสถาบันแพทยศาสตร์แห่งประเทศไทย (กสพท) • สหพันธ์นิสิตนักศึกษาแพทย์แห่งประเทศไทย (สพท) • สมาพันธ์นิสิตนักศึกษาแพทย์นานาชาติ (IFMSA) • สมาพันธ์นิสิตนักศึกษาแพทย์นานาชาติแห่งประเทศไทย (IFMSA-Thailand) • โครงการหน่วยแพทย์อาสาพัฒนาชุมชน • แพทยสภา • กระทรวงสาธารณสุข • กรมการแพทย์ • สภากาชาดไทย • สำนักการแพทย์ กรุงเทพมหานคร • กระทรวงกลาโหม |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยพะเยา |
| --- | --- | --- |
| วิทยาเขต | พะเยา · เชียงราย |  |
| คณะ | เกษตรศาสตร์และทรัพยากรธรรมชาติ · ทันตแพทยศาสตร์ · เทคโนโลยีสารสนเทศและการสื่อสาร · นิติศาสตร์ · พยาบาลศาสตร์ · แพทยศาสตร์ · สาธารณสุขศาสตร์ · เภสัชศาสตร์ · วิบริหารธุรกิจและนิเทศศาสตร์ · วิทยาศาสตร์การแพทย์ · วิทยาศาสตร์ · วิศวกรรมศาสตร์ · ศิลปศาสตร์ · สหเวชศาสตร์ · สถาปัตยกรรมศาสตร์และศิลปกรรมศาสตร์ · รัฐศาสตร์และสังคมศาสตร์ · พลังงานและสิ่งแวดล้อม |  |
| วิทยาลัย | วิทยาลัยการจัดการ กรุงเทพมหานคร · วิทยาลัยการศึกษา |  |
| โรงเรียน | โรงเรียนสาธิตมหาวิทยาลัยพะเยา |  |
| โรงพยาบาล | โรงพยาบาลมหาวิทยาลัยพะเยา · โรงพยาบาลทันตกรรม |  |
หมวดหมู่ • โครงการ • สถานีย่อย
ชายแดนไทย–อินโดนีเซีย

| ชายแดนไทย–อินโดนีเซีย |
| --- | --- |
ช่องแคบมะละกา เป็นพรมแดนธรรมชาติทางทะเลซึ่งเป็นส่วนหนึ่งของชายแดนระหว่างไทยกับอินโดนีเซีย
ข้อมูลจำเพาะ
พรมแดนระหว่าง:  ไทย  อินโดนีเซีย
ความยาว: 164 ไมล์ทะเล (304 กิโลเมตร)
ประวัติ
มีผลตั้งแต่: 17 ธันวาคม พ.ศ. 2514
พรมแดนปัจจุบัน: พ.ศ. 2521
สนธิสัญญา:  •  ความตกลงไหล่ทวีปไทย–อินโดนีเซีย พ.ศ. 2514  •  ความตกลงจุดร่วมไทย–อินโดนีเซีย–มาเลเซีย พ.ศ. 2514  •  ความตกลงก้นทะเลไทย–อินโดนีเซีย พ.ศ. 2518   •  ความตกลงจุดร่วมไทย–อินโดนีเซีย–อินเดีย พ.ศ. 2521
ชายแดนไทย–อินโดนีเซีย เป็นเขตแดนทางทะเลร่วมกันทางตอนเหนือของช่องแคบมะละกาและทะเลอันดามันทางตะวันออกเฉียงเหนือของเกาะสุมาตราของอินโดนีเซีย และทางตะวันตกของแนวชายฝั่งตะวันตกของภาคใต้ของประเทศไทย เขตแดนทางทะเลทอดยาวระหว่างจุดบรรจบสามเขตแดนอินเดีย–อินโดนีเซีย–ไทยทางตอนเหนือ และจุดบรรจบสามเขตแดนอินโดนีเซีย–มาเลเซีย–ไทยทางตอนใต้
เขตแดนได้ถูกแบ่งด้วยความตกลง 4 ฉบับ โดยสองฉบับเกี่ยวข้องกับบุคคลที่สาม คือ อินเดียและมาเลเซีย เนื่องจากทั้งสองประเทศกำหนดจุดเชื่อมโยงร่วมกับประเทศเหล่านี้
แนวพรมแดน

แนวติดต่อของพรมแดนระหว่างไทยและอินโดนีเซียมีระยะทางประมาณ รวมความยาวประมาณ 164 ไมล์ทะเล (304 กิโลเมตร) ประกอบไปด้วย เขตแดนที่มีระยะทางถือเท่ากันในปี พ.ศ. 2514 คือ 89 ไมล์ทะเล (165 กิโลเมตร) และมีการกำหนดเข้าไปในพื้นที่ของทะเลอันดามันอีกประมาณ 75 ไมล์ทะเล (139 กิโลเมตร) โดยแต่ละประเทศถือตามไหล่ทวีปของประเทศตนเอง จึงมีระยะทางไม่เท่ากันเหมือนกันเส้นแรก
ความตกลงฉบับแรกจากทั้งหมดสี่ฉบับคือ “ความตกลงระหว่างรัฐบาลแห่งราชอาณาจักรไทยและรัฐบาลแห่งสาธารณรัฐอินโดนีเซียเกี่ยวกับการกำหนดเขตแดนไหล่ทวีประหว่างสองประเทศในส่วนเหนือของช่องแคบมะละกาและในทะเลอันดามัน” ซึ่งลงนามเมื่อวันที่ 17 ธันวาคม พ.ศ. 2514 ณ กรุงเทพมหานคร โดยกำหนดเขตแดนร่วมระหว่างสองประเทศเป็นเส้นตรงระหว่างจุดที่ 1 และจุดที่ 2 (ดูตารางด้านล่าง) ความตกลงดังกล่าวซึ่งมีผลใช้บังคับเมื่อวันที่ 16 กรกฎาคม พ.ศ. 2516 ยังขยายเขตแดนร่วมจากจุดที่ 1 ไปจนถึงจุดสามฝ่ายร่วมอินโดนีเซีย–มาเลเซีย–ไทย ซึ่งได้จัดทำขึ้นก่อนหน้านี้ผ่านบันทึกความเข้าใจที่ลงนามเมื่อวันที่ 15 ตุลาคม พ.ศ. 2513
จุดสามฝ่ายร่วม (ซึ่งแสดงเป็น CP ในตารางด้านล่าง) ได้รับการจัดตั้งขึ้นอย่างถูกต้องตามกฎหมายโดยทั้งสามประเทศใน 4 วันต่อมาคือในวันที่ 21 ธันวาคม พ.ศ. 2514 เมื่อพวกเขาลงนามใน "ความตกลงสามฝ่ายระหว่างรัฐบาลแห่งสาธารณรัฐอินโดนีเซีย รัฐบาลแห่งมาเลเซีย และรัฐบาลแห่งราชอาณาจักรไทยเกี่ยวกับการกำหนดขอบเขตไหล่ทวีปในส่วนเหนือของช่องแคบมะละกา" ในกัวลาลัมเปอร์ ความตกลงนี้ซึ่งมีผลใช้บังคับเมื่อวันที่ 16 กรกฎาคม พ.ศ. 2516 โดยเป็นการตอกย้ำถึงขอบเขตร่วมกันว่าขยายออกไปเป็นเส้นตรงโดยวิ่งจากจุดร่วม 2 ผ่านจุด 1
เมื่อวันที่ 11 ธันวาคม พ.ศ. 2518 ในกรุงจาการ์ตา อินโดนีเซียและไทยได้ลงนามใน "ความตกลงระหว่างรัฐบาลแห่งสาธารณรัฐอินโดนีเซียและรัฐบาลแห่งราชอาณาจักรไทยเกี่ยวกับการกำหนดขอบเขตพื้นที่ใต้ท้องทะเลระหว่างสองประเทศในทะเลอันดามัน" ความตกลงนี้ขยายขอบเขตร่วมกันจากจุดที่ 2 ซึ่งเปลี่ยนชื่อเป็นจุด A ในความตกลง ในทิศทางตะวันตกเฉียงเหนือไปจนถึงจุด L
จุด L ตั้งอยู่ไม่ไกลจากจุดบรรจบสามประเทศร่วมของอินเดีย–อินโดนีเซีย–ไทย (จุด T ในตารางด้านล่าง) ซึ่งต่อมาได้ถูกกำหนดขึ้นใน "ความตกลงระหว่างรัฐบาลแห่งราชอาณาจักรไทย รัฐบาลแห่งสาธารณรัฐอินเดีย และรัฐบาลแห่งสาธารณรัฐอินโดนีเซียเกี่ยวกับการกำหนดจุดร่วมสามประเทศและการกำหนดขอบเขตที่เกี่ยวข้องของทั้งสามประเทศในทะเลอันดามัน" ซึ่งลงนามเมื่อวันที่ 22 มิถุนายน พ.ศ. 2521 ในนิวเดลี ความตกลงสามประเทศซึ่งมีผลใช้บังคับเมื่อวันที่ 2 มีนาคม พ.ศ. 2522 และยังขยายเขตแดนอินโดนีเซีย–ไทยจากจุด L ไปจนถึงจุดสามประเทศที่จุด T
แนวพรมแดน > พิกัดขอบเขตและจุดเลี้ยวของชายแดน

| จุด> จุดร่วมสามประเทศและขอบเขตที่เกี่ยวข้อง ภายใต้ความตกลงไตรภาคีอินเดีย–อินโดนีเซีย–ไทย พ.ศ. 2521 | ละติจูด (N)> จุดร่วมสามประเทศและขอบเขตที่เกี่ยวข้อง ภายใต้ความตกลงไตรภาคีอินเดีย–อินโดนีเซีย–ไทย พ.ศ. 2521 | ลองจิจูด (E)> จุดร่วมสามประเทศและขอบเขตที่เกี่ยวข้อง ภายใต้ความตกลงไตรภาคีอินเดีย–อินโดนีเซีย–ไทย พ.ศ. 2521 | หมายเหตุ> จุดร่วมสามประเทศและขอบเขตที่เกี่ยวข้อง ภายใต้ความตกลงไตรภาคีอินเดีย–อินโดนีเซีย–ไทย พ.ศ. 2521 |
| --- | --- | --- | --- |
| จุดสามพรมแดน | 07° 47' 00" | 95° 31' 48" | ขอบเขตวิ่งเป็นเส้นตรงจากจุดสามพรมแดนไปยังจุด L ด้านล่าง |
ขอบเขตก้นทะเลและจุดเลี้ยว ภายใต้ความตกลงอินโดนีเซีย–ไทย พ.ศ. 2518
| L | 07° 46' 06" | 95° 33' 06" |  |
| A | 07° 05'  48" | 96° 36' 30" | จุดนี้เรียกอีกอย่างหนึ่งว่าจุดที่ 2 ตามความตกลงอินโดนีเซีย-ไทย พ.ศ. 2514 |
ขอบเขตไหล่ทวีปและจุดเลี้ยว ภายใต้ความตกลงอินโดนีเซีย–ไทย พ.ศ. 2514
| 2 | 07° 05'  48" | 96° 36' 30" | จุดนี้เรียกอีกอย่างหนึ่งว่า จุด A ตามความตกลงอินโดนีเซีย-ไทย พ.ศ. 2518 |
| 1 | 06° 21' 48" | 97° 54' 00" |  |
ขอบเขตไหล่ทวีปและจุดเลี้ยว ภายใต้ความตกลงอินโดนีเซีย–มาเลเซีย–ไทย พ.ศ. 2514
| CP | 5° 57' 00" | 103° 44' 26.5" |  |
ดูเพิ่ม

ชายแดนอินโดนีเซีย–มาเลเซีย
ชายแดนมาเลเซีย–ไทย
วังรัฐสภา

| ทำเนียบรัฐสภา |
| --- | --- |
ทำเนียบรัฐสภา มองจากเขามหานคร
th
ชื่อเดิม: ศาลาสาธารณรัฐ
ชื่ออื่น: ศาลาประชาชน
ข้อมูลทั่วไป
สถาปัตยกรรม: เผด็จการเบ็ดเสร็จ, คลาสสิกใหม่
ที่อยู่: Calea 13 Septembrie 1, เขต 5
เมือง: บูคาเรสต์
ประเทศ: โรมาเนีย
พิกัด:  44°25′39″N 26°5′15″E﻿ / ﻿44.42750°N 26.08750°E﻿ / 44.42750; 26.08750
ลงเสาเข็ม: 25 มิถุนายน 1984
แล้วเสร็จ: 1997
ค่าก่อสร้าง: 4 พันล้านยูโร
ความสูง
ตัวอาคาร: 84 m (276 ft)
ข้อมูลทางเทคนิค
พื้นที่: ยาว 240 m (790 ft), กว้าง 270 m (890 ft)
จำนวนชั้น: 12 ชั้น
พื้นที่แต่ละชั้น: 365,000 m2 (3,930,000 sq ft)
พื้นที่ชั้นล่าง: 66,000 ม2
การออกแบบและการก่อสร้าง
สถาปนิก: 700 คน นำโดยอังกา เปเตรสกู (1949–2013)
ข้อมูลอื่น
จำนวนห้อง: 1,100 ห้อง
ทำเนียบรัฐสภา (โรมาเนีย: Palatul Parlamentului), ศาลาสาธารณรัฐ (Casa Republicii) หรือ ศาลาประชาชน (Casa Poporului) เป็นที่ทำการของรัฐสภาโรมาเนีย ตั้งอยู่บนยอดเนินสปีเรอาในกรุงบูคาเรสต์ อาคารมีความสูงสูงสุดอยู่ที่ 84 เมตร (276 ฟุต) มีเนื้อที่พื้นรวม 365,000 ตารางเมตร (3,930,000 ตารางฟุต) และมีปริมาตรรวม 2,550,000 ลูกบาศก์เมตร (90,000,000 ลูกบาศก์ฟุต) อาคารรัฐสภาแห่งนี้เป็นอาคารที่มีน้ำหนักมากที่สุดในโลก ด้วยน้ำหนักประมาณ 4,098,500,000 กิโลกรัม (9.04 พันล้าน ปอนด์; 4.10 ล้าน ตัน)
อาคารเป็นผลงานออกแบบภายใต้การควบคุมของหัวหน้าสถาปนิกนามว่า อังกา เปเตรสกู และคณะสถาปนิกอีกกว่าเจ็กร้อยคน ใช้เวลาก่อสร้าง 13 ปี (1984–1997) ตามสถาปัตยกรรมแบบสัจนิยมสังคมนิยมและคลาสสิกใหม่ อาคารสร้างขึ้นตามคำสั่งของนีกอลาเอ ชาวูเชสกู (1918–1989) ประธานาธิบดีโรมาเนียภายใต้ระบอบคอมมิวนิสต์ และประมุขแห่งรัฐคนที่สองที่ดำรงตำแหน่งเป็นเวลานานนับตั้งแต่สงครามโลกครั้งที่สอง
ภายในอาคารได้รับการประดับประดาอย่างวิจิตรและแบ่งย่อยเป็น 23 ส่วน เป็นที่ตั้งของรัฐสภา ประกอบด้วยสองสภาได้แก่ วุฒิสภา (Senat) และสภาผู้แทนราษฎร (Camera Deputaților) รวมถึงพิพิธภัณฑ์สามแห่งและศูนย์การประชุมนานาชาติอีกหนึ่งแห่ง พิพิธภัณฑ์ที่ตั้งอยู่ภายในอาคารประกอบด้วยพิพิธภัณฑ์ศิลปะร่วมสมัยแห่งชาติ พิพิธภัณฑ์เผด็จการเบ็ดเสร็จคอมมิวนิสต์ (ตั้งขึ้นในปี 2015) และพิพิธภัณฑ์ของอาคารเอง ชื่อเดิมของอาคารคือ ทำเนียบสาธารณรัฐ ระหว่างการก่อสร้าง แต่หลังการปฏิวัติเดือนธันวาคม 1989 ได้กลายมาเป็นที่รู้จักกันในชื่อ ทำเนียบประชาชน เนื่องจากลักษณะที่งามสง่าของอาคาร กิจกรรมของรัฐและองค์การระหว่างประเทศเช่นงานสัมมนาและการประชุมจึงนิยมจัดขึ้นที่นี่ ถึงกระนั้น พื้นที่ใช้สอยของอาคารกว่าร้อยละ 70 ก็ยังคงว่างเปล่าไม่มีการใช้งาน
ค่าใช้จ่ายจากการทำความร้อน การใช้ไฟฟ้า และการใช้แสงสว่างเพียงอย่างเดียวสูงกว่า 6 ล้านดอลลาร์ต่อปี เทียบเคียงได้กับค่าใช้จ่ายสำหรับนครขนาดกลาง
พระมหาราชครูอัษฎาจารย์ (ละเอียด รัตนพราหมณ์)

| พระมหาราชครูอัษฎาจารย์ ต> ช., ต.ม. |
| --- | --- |
เกิด: ละเอียด รัตนพราหมณ์ 17 มีนาคม พ.ศ. 2463
เสียชีวิต: 2 พฤษภาคม พ.ศ. 2554 (91 ปี)
คู่สมรส: ทองคำ เมฆลอย
บิดามารดา: พระครูสตานันทมุนี (ละมัย รัตนพราหมณ์) บุญมา รัตนพราหมณ์
พระมหาราชครูอัษฎาจารย์ (ละเอียด รัตนพราหมณ์) (17 มีนาคม 2463 - 2 พฤษภาคม 2554) เป็นประธานพราหมณ์ในพระราชสำนัก และ เป็นผู้นำศาสนาฮินดูแห่งประเทศไทย โดยเขาสืบเชื้อสายมาจากพราหมณ์ในประเทศอินเดีย โดย บรรพบุรุษของเขาได้มาตั้งหลักถิ่นฐานในประเทศไทยเมื่อหลายร้อยปีก่อน โดยตั้งหลักอยู่แถว ภาคใต้ของประเทศไทย จังหวัดนครศรีธรรมราช และ อพยพมากรุงเทพสมัย รัชกาลที่ 5 พระมหาราชครูอัษฎาจารย์ มีหน้าที่ คือ เป็นผู้นำศาสนาฮินดูแห่งประเทศไทย และ ทำหน้าที่ดูแลองค์กรพราหมณ์-ฮินดู ได้แก่ เทวสถานโบสถ์พราหมณ์ สมาคมฮินดูสมาช และ สมาคมฮินดูธรรมสภา
ประวัติ

พระมหาราชครูอัษฎาจารย์ หรือ พราหมณ์ละเอียด รัตนพราหมณ์เกิดวันที่ 17 มีนาคม 2463 ณ ตำบลพระโขนง อำเภอพระโขนง จังหวัดพระนคร (ปัจจุบันคือเขตพระโขนง กรุงเทพมหานคร)เป็นบุตรของพระครูสตานันทมุนี หรือ พราหมณ์ละมัย กับนางบุญมา รัตนพราหมณ์ ทำหน้าที่พราหมณ์ผู้ประกอบพระราชพิธีถวายแด่พระมหากษัตริย์ และพระบรมวงศานุวงศ์ในวาระสำคัญ จนดำรงตำแหน่งหัวหน้าพราหมณ์ หมวดโหรพราหมณ์ แผนกพิธีการ กองพระราชพิธี สำนักพระราชวัง และได้รับพระราชทานตำแหน่งประธานคณะพราหมณ์ที่พระมหาราชครูอัษฎาจารย์ โดยตำแหน่งพระมหาราชครูเป็นตำแหน่งสูงสุดและจะต้องเป็นผู้อ่านโองการถวายไกรลาศในการพระราชพิธีบรมราชาภิเษกเท่านั้น
พระครูอัษฎาจารย์ (ละเอียด รัตนพราหมณ์) ได้รับการโปรดเกล้าฯ เลื่อนฐานันดรศักดิ์จากพระครูอัษฎาจารย์ เป็นพระมหาราชครูอัษฎาจารย์ เมื่อปี พ.ศ. 2542 เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
ด้านชีวิตครอบครัว สมรสกับนางทองคำ สกุลเดิม เมฆลอย มีบุตร-ธิดา รวม 6 คน หนึ่งในนั้นคือ พระครูอัษฎาจารย์ (สมบัติ รัตนพราหมณ์)
ท่านถึงแก่กรรมด้วยโรคชรา เมื่อวันที่ 2 พฤษภาคม 2554 สิริอายุ 92 ปี โดยวันที่ 1 เมษายน 2555 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ครั้งทรงดำรงพระอิสริยยศที่ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ พระมหาราชครูอัษฎาจารย์ ณ เมรุวัดธาตุทอง เขตวัฒนา กรุงเทพมหานคร
หน้าที่การงาน

1 ตุลาคม 2519 หัวหน้าพราหมณ์ หมวดโหรพราหมณ์ แผนกพระราชพิธี สำนักเลขานุการกรม สำนักพระราชวัง
1 ตุลาคม 2520 พราหมณ์ กองพระราชพิธี สำนักพระราชวัง
- ประธานพราหมณ์ กองพระราชพิธี สำนักพระราชวัง
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2510 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2520 –  เหรียญราชรุจิเงิน รัชกาลที่ 9 (ร.จ.ง.9)
สมพล ปิยะพงศ์สิริ

| สมพล ปิยะพงศ์สิริ |
| --- | --- |
ชื่อเกิด: สมพล ปิยะพงศ์สิริ
เกิด: 3 มิถุนายน พ.ศ. 2512 (55 ปี) จังหวัดพระนคร ประเทศไทย
อาชีพ: นักร้อง, นักแสดง,พิธีกร, นักจัดรายการวิทยุ
ช่วงปี: พ.ศ. 2535 – ปัจจุบัน​
ค่ายเพลง: GMM Grammy
อดีตสมาชิก: อสูรพิษ
สมพล ปิยะพงศ์สิริ ชื่อเล่น ไก่  เป็นที่รู้จักในชื่อ " ไก่ สมพล " เกิดเมื่อวันที่ 3 มิถุนายน พ.ศ. 2512 ในครอบครัวคนไทยเชื้อสายจีนที่ย่านเยาวราช กรุงเทพมหานคร จบการศึกษาระดับประถมจากโรงเรียนเผยอิง มัธยมจากโรงเรียนทวีธาภิเศก โดยเรียนสาขาภาษาเยอรมัน ระหว่างเรียนได้ทุนเรียนดีให้ไปศึกษาต่อที่ประเทศเยอรมนีอยู่ระยะหนึ่งด้วย จากนั้นจึงเข้าศึกษาต่อคณะนิเทศศาสตร์ จุฬาลงกรณ์มหาวิทยาลัย รุ่นเดียวกับ "ครูลิลลี่" กิจมาโนชญ์ โรจนทรัพย์
มีชื่อเสียงมาจากการเคยเล่นมิวสิกวีดีโอของ ธเนศ วรากุลนุเคราะห์ ในเพลง "รักน้องคนเดียว" และรวมทั้งเป็นดีเจในเครือของแกรมมี่ โดยมีบุคลิกเฮฮา เจ้าสำราญ มีมุกตลกชอบอำอยู่เสมอ ๆ จากนั้นจึงได้เป็นพิธีกรรายการเกมโชว์ในเครือของแกรมมี่อีกหลายรายการ เช่น เกมฮอตเพลงฮิต, เกมวัดดวง, เซียนโอเกะ, คอซองเกม เป็นต้น
นอกจากนั้นยังเคยออกอัลบั้มเพลงมา 2 ชุด ชื่อ เหล่าเจ๊กหงี กับ แมงยุ่ง และแสดงภาพยนตร์เรื่อง ยังไงก็รัก  ในปี พ.ศ. 2550
ปี 2562 ไก่ สมพล ได้ร้องเพลงในรายการ The Mask Line พราง ฉายา หน้ากากเทปคาสเซ็ท เพลง "สุดฤทธิ์สุดเดช"
ผลงาน > ละคร

พ.ศ. 2536 คฤหาสน์ที่ไม่ธรรมดา (ช่อง 5) รับบทเป็น
พ.ศ. 2536 ยามเมื่อลมพัดหวน (เอ็กแซ็กท์/ช่อง 5) ช่อง 5 รับบทเป็น วิชัย
พ.ศ. 2541 ฉลุย (ช่อง 3) รับบทเป็น
พ.ศ. 2545 นังเหมียวย้อมสี (ช่อง 3) รับบทเป็น
พ.ศ. 2555 ปัญญาชนก้นครัว (ทอง เอ็นเตอร์เทนเม้นท์/ช่อง 3) รับบทเป็น ศ.ดร.เพียรทิพย์ เพียรมั่น (ดร.เพี้ยน)
พ.ศ. 2556 ดาวเกี้ยวเดือน (บรอดคาซท์ ไทย เทเลวิชั่น/ช่อง 3) รับบทเป็น เฮียเชา
พ.ศ. 2556 รักสุดฤทธิ์ (เวฟ ทีวี/ช่อง 3) รับบทเป็น สตีฟ (รับเชิญ)
พ.ศ. 2557 ร้ายรักพยัคฆ์กังฟู (บรอดคาซท์ ไทย เทเลวิชั่น/ช่อง 3) รับบทเป็น เฮียป้อ
ผลงาน > ละครชุด

พ.ศ. 25   (/ช่อง) รับบทเป็น
ผลงาน > ซิทคอม

พ.ศ. 2551 รักริทึ่ม (ช่อง 5) รับบทเป็น
ผลงาน > รายการวิทยุ

ไก่คุ้ยตุ่ยเขี่ย
ผลงาน > มิวสิกวีดีโอ

รักน้องคนเดียว (ธเนศ วรากุลนุเคราะห์)
ผู้หญิงใจร้าย (ใหม่ เจริญปุระ)
ผลงาน > อัลบั้มเพลง

เหล่า เจ็ก หงี (2542)
ไชน่าก๊วน (อัลบั้มคู่กับ ไชน่า ดอลส์) (2543)
แมงยุ่ง (2545)
ผลงาน > พิธีกร

เพลงต่อเพลง (ช่อง 5) คู่กับ ไตรภพ ลิมปพัทธ์
บันทึกหัวกะทิ (ช่อง 5)
จู๊กบ็อกซ์เกม Jukebox Game (ช่อง 3, ไอทีวี) คู่กับ ตุ๊ก ญาณี จงวิสุทธิ์
เพื่อนกันวันเสาร์ (ช่อง 5)
เซียนสมองเพชร (ช่อง 5) คู่กับ อ้อม สุนิสา สุขบุญสังข์
เกมฮอตเพลงฮิต (ช่อง 7)
กาเม่โชว์ (ช่อง 9) คู่กับ โจ้ อัครพล ธนะวิทวิลาศ
เกมวัดดวง (ช่อง 5) คู่กับ โจ้ – อัครพล ธนะวิทวิลาศ และ น้าเน็ก – เกตุเสพย์สวัสดิ์ ปาลกะวงศ์ ณ อยุธยา
FIRST STAGE SHOW (ช่อง 5) คู่กับ แอม เสาวลักษณ์ ลีละบุตร
คอซองเกม (ช่อง 3, ช่อง 5) คู่กับ ตุ๊ยตุ่ย พุทธชาด พงศ์สุชาติ
เซียนโอเกะ (ช่อง 7)
แสบซนคนซ่า (ช่อง 3)
คริส ดิลิเวอรี่ (ช่อง 5)
คันปาก (ช่อง 7)
ศึกน้ำผึ้งพระจันทร์ (ช่อง 5)
กิ๊กดู๋ สงครามเพลง (ช่อง 7)
อ.ต.ก. เอฟเวอรี่ติง กู๊ด (Green Channel)
เค้าว่ากันว่า (WorkpointTV)
เกมดาราชาลาล่า สถานีโทรทัศน์ช่อง 8 เคเบิลทีวีของอาร์เอส
อโรคา ปาร์ตี้ 2014 (ช่อง 5)
โสภาพลาซ่า (2 มีนาคม 2558 – 30 กันยายน 2558) ช่อง 7 HD
น้ำผึ้งพระจันทร์ (ช่อง 3 SD)
บิ๊กเฮง ดาราท้าดวง สถานีโทรทัศน์ช่อง 8 เคเบิลทีวีของอาร์เอส
เก้ง กวาง บ่าง ชะนี (ช่อง 3 HD)
เจ๋อกันวันเสาร์ (ช่อง วัน HD) คู่กับ อ้น ศรีพรรณ ชื่นชมบูรณ์
Re-Master Thailand (ช่อง วัน HD)
Crazy Market ตลาดสัมผัส (ช่อง พีพีทีวี HD)
ข่าวแหกโค้ง (ช่อง จีเอ็มเอ็ม 25) คู่กับ หนุ่ม อนุวัต เฟื่องทองแดง / กฤต เจนพานิชการ / พุดเดิ้ล ปาจรีย์ ณ นคร / ดอย กัญญารัตน์ พิมพ์สวัสดิ์ / กระติ๊บ ชวัลกร วรรธนพิสิฐกุล / แนท อนิพรณ์ เฉลิมบูรณะวงศ์
ผลงาน > ภาพยนตร์

สติแตกสุดขั้วโลก
ยังไงก็รัก
มายเบสต์บอดีการ์ด
ผลงาน > โฆษณา

โทรศัพท์ ERICSSON
เครือข่ายโทรศัพท์มือถือ 1800 Digital By Worldphone
โทรศัพท์มือถือ Nokia
เครือข่ายโทรศัพท์มือถือ CELLULAR 900
หน้าบ้านน่ามอง โดย กทม. และ ปตท
มิสทีน
KFC
ชยิสรา วัฒนะนาวิน

| ชยิสรา วัฒนะนาวิน |
| --- | --- |
ชื่อเกิด: ชยิสรา วัฒนะนาวิน
เกิด: 2 เมษายน พ.ศ. 2541 (26 ปี)  อำเภอหาดใหญ่ จังหวัดสงขลา ประเทศไทย
ส่วนสูง: 172 เซนติเมตร
อาชีพ: นักแสดง นางแบบ
ปีที่แสดง: พ.ศ. 2564–ปัจจุบัน
ผลงานเด่น: ดารัล - เกาะรักกลหัวใจ (2564) ลูกหว้า - สายเลือดสองหัวใจ (2565) บัวริน - ฤทัยบดี (2566)
สังกัด: ช่อง 7 เอชดี
ชยิสรา วัฒนะนาวิน (เกิด 2 เมษายน พ.ศ. 2541; ชื่อเล่น: เจนนี่) เป็นนักแสดงชาวไทย สังกัดช่อง 7 เอชดี
ประวัติ

ชยิสราเกิดเมื่อวันที่ 2 เมษายน พ.ศ. 2541 ที่อำเภอหาดใหญ่ จังหวัดสงขลา สำเร็จการศึกษาชั้นมัธยมศึกษาจากโรงเรียนหาดใหญ่วิทยาลัย และระดับปริญญาตรีจากคณะสถาปัตยกรรมศาสตร์ มหาวิทยาลัยรังสิต
วงการบันเทิง

ในปี พ.ศ. 2562 ชยิสราได้เข้าร่วมประกวดไทยซุปเปอร์โมเดลคอนเทสต์ 2019 และได้รางวัลชนะเลิศ ต่อมาได้เข้ามาเป็นนักแสดงในสังกัดของช่อง 7 ผลงานละครเต็มตัวเรื่องแรกคือ เกาะรักกลหัวใจ และมีผลงานที่ทำให้เป็นที่รู้จักมากขึ้นคือละครเรื่อง สายเลือดสองหัวใจ คู่กับมิกค์ ทองระย้า
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์สีกองทัพบกช่อง 7
| ปี | เรื่อง | บทบาท |
| --- | --- | --- |
| 2564 | แม่เบี้ย | นางเเบบ (รับเชิญ) |
| 2564 | เกาะรักกลหัวใจ | ดารัล พิบูลย์ดำรงค์ / ดารัล ศิริวรกิจ (รัล) |
| 2565 | สายเลือดสองหัวใจ | ชญานิษฐ์ แก้วเกตุ (ลูกหว้า) |
| 2566 | ฤทัยบดี | บัวริน |
| 2567 | คนกล้าท้าชน | พลอยสวย พานิชย์พงศ์ (พลอย) |
| 2568 | พรหมพยศ | แป้งร่ำ |
แหล่งข้อมูลอื่น

ชยิสรา วัฒนะนาวิน ที่อินสตาแกรม
ชายแดนไทย–อินเดีย

| ชายแดนไทย–อินเดีย |
| --- | --- |
ทะเลอันดามัน เป็นพรมแดนธรรมชาติทางทะเลซึ่งเป็นส่วนหนึ่งของชายแดนระหว่างไทยกับอินเดีย
ข้อมูลจำเพาะ
พรมแดนระหว่าง:  ไทย  อินเดีย
ความยาว: 115 ไมล์ทะเล (213 กิโลเมตร)
ประวัติ
มีผลตั้งแต่: 22 มิถุนายน พ.ศ. 2521
พรมแดนปัจจุบัน: พ.ศ. 2536
สนธิสัญญา:  •  ความตกลงก้นทะเลไทย–อินเดีย พ.ศ. 2521  •  ความตกลงจุดร่วมพม่า–อินเดีย–ไทย พ.ศ. 2536
ชายแดนไทย–อินเดีย เป็นเขตแดนทางทะเลระหว่างประเทศไทยและประเทศอินเดีย ตั้งอยู่ในทะเลอันดามันและในมหาสมุทรอินเดีย ตั้งอยู่รอบ ๆ หมู่เกาะอันดามันและนิโคบาร์ มีความยาวประมาณ 115 ไมล์ทะเล (213 กิโลเมตร)
แนวพรมแดน

หลังจากที่ได้มีการกำหนดโดยสนธิสัญญา ในเดือนมิถุนายน พ.ศ. 2521 นับจากจุดไตรภาคีกับประเทศไทยและอินโดนีเซียที่จุด 7° 47′ .00″ N, 95° 31′ 48″ E สนธิสัญญาสองฝ่ายได้มีการจัดทำอย่างเป็นทางการโดยมีการแบ่งเขตเป็นแนวเส้นตรงลากตามจุด 7 จุด จากความตกลงต่าง ๆ ดังนี้
ความตกลงระหว่างรัฐบาลแห่งราชอาณาจักรไทยและรัฐบาลแห่งสาธารณรัฐอินเดียว่าด้วยการกำหนดเขตแดนก้นทะเลระหว่างสองประเทศในทะเลอันดามัน (Agreement between the Government of the Kingdom of Thailand and the Government of Republic of India on the delimitation of the seabed boundary between the two countries in the Andaman Sea. ) ลงนามในวันที่ 22 มิถุนายน พ.ศ. 2521 มีผลบังคับใช้เมื่อวันที่ 15 ธันวาคม พ.ศ. 2521
ความตกลงไตรภาคีระหว่างไทย อินโดนีเซีย และอินเดีย เรื่อง การกำหนดจุดสามแยกและกำหนดเขตแดนที่เกี่ยวข้องของสามประเทศในทะเลอันดามัน ลงนามในวันที่ 22 มิถุนายน พ.ศ. 2521 มีผลบังคับใช้เมื่อวันที่ 2 มีนาคม พ.ศ. 2522
ความตกลงระหว่างรัฐบาลแห่งสหภาพเมียนมาร์ รัฐบาลแห่งสาธารณรัฐอินเดีย และราชอาณาจักรไทย ว่าด้วยการกำหนดจุดเชื่อมต่อระหว่าง 3 ประเทศในทะเลอันดามัน (Agreement between the Government of the Union of Myanmar, the Government of the Republic of India and the Kingdom of Thailand on the Determination of trijunction points between the three Countries in the Andaman Sea. ) ลงนามในวันที่ 27 ตุลาคม พ.ศ. 2536 มีผลบังคับใช้เมื่อวันที่ 24 พฤษภาคม พ.ศ. 2538
ความตกลงระหว่างไทยกับอินเดียบนเส้นแบ่งทางทะเลระหว่างสองประเทศในทะเลอันดามัน ตั้งแต่จุดที่ 7 ถึงจุดสามแยก (จุด T) ระหว่างอินเดีย ไทย และพม่า ลงนามในวันที่ 27 ตุลาคม พ.ศ. 2536 มีผลบังคับใช้เมื่อวันที่ 17 มกราคม พ.ศ. 2539